De nordjyske Falck-reddere blev som de første i dag orienteret om det forlig deres organisation i weekenden forhandlede på plads med Falcks ledelse, og redderne havde håbet på mere i løn.

En stigning i grundlønnen på 500 kroner næste år er ikke nok. Det mener de nordjyske Falck reddere. De blev som de første reddere tirsdag orienteret om det forlig deres organisation i weekenden forhandlede hjem. - Jeg synes, det er i underkanten. Nu skal jeg hjem og regne på tallene, siger Falck-redder Erik Schack efter stormødet i Aalborg. Forliget giver Falck redderne en større lønstigning end det øvrige arbejdsmarked. Men langt fra så stor en stigning, som de ønskede. Redderne kræver 1500 kroner mere om måneden. - Det kan godt blive en fifty-fifty afgørelse, siger Niels Jørn Jensen, Falck-redder i Brønderslev. De nordjyske Falck reddere går nu hjem og trygger på, om de skal sætte deres kryds ud for ja eller nej til forliget. Bliver det et ja stopper konflikten 22. juni.